ವೈರಲಾಯ್ತು ವಿದ್ಯಾರ್ಥಿಗಳ ಜೊತೆಗಿನ ಚರ್ಚ್ ಫಾದರ್ ಡಾನ್ಸ್ ವಿಡಿಯೋ

ತಿರುವನಂತಪುರ: ಸಾಮಾನ್ಯವಾಗಿ ಚರ್ಚ್ ಫಾದರ್‍ಗಳು ಮನರಂಜನೆಗಿಂತ ದೂರವಿದ್ದು ಧರ್ಮಬೋಧನೆಯಲ್ಲಿ ಹೆಚ್ಚಾಗಿ ತಮ್ಮನ್ನು ತೊಡಗಿಸಿಕೊಳ್ಳುತ್ತಾರೆ. ಆದರೆ ದೇವರ ನಾಡು ಕೇರಳದಲ್ಲಿ ಫಾದರೊಬ್ಬರು ವಿದ್ಯಾರ್ಥಿಗಳ ಜೊತೆ ಡಾನ್ಸ್ ಮಾಡಿದ್ದಾರೆ. ಈ ವಿಡಿಯೋ ಇದೀಗ ಸಾಮಾಜಿಕ ಜಾಲತಣಾದಲ್ಲಿ ವೈರಲ್ ಆಗಿದೆ.

ಜುಲೈ 27ರಂದು ಒಂದು ನಿಮಿಷಕ್ಕೂ ಹೆಚ್ಚಿರುವ ಈ ವಿಡಿಯೋವನ್ನು ಶೈನ್ ಆಂಟನಿ ಎಂಬವರು ಸಾಮಾಜಿಕ ಜಾಲತಾಣ ಫೇಸ್ ಬುಕ್ ನಲ್ಲಿ ಪೋಸ್ಟ್ ಮಾಡಿದ್ದಾರೆ.

ವಿಡಿಯೋದಲ್ಲಿ ತೋರಿಸಿದಂತೆ ಚರ್ಚ್ ಮುಂದೆ ವಿದ್ಯಾರ್ಥಿಗಳು ಡ್ಯಾನ್ಸ್ ಮಾಡುತ್ತಿದ್ದಂತೆಯೇ ಕೇರಳ ಚರ್ಚ್ ಫಾದರ್ ಮೆರ್ಟೋನ್ ಡಿ ಸಿಲ್ವಾ ಕೂಡ ಅವರೊಂದಿಗೆ ಸೇರಿಕೊಂಡು ಡ್ಯಾನ್ಸ್ ಮಾಡೋದರಲ್ಲಿ ಮಗ್ನರಾಗಿದ್ದಾರೆ. ಒಟ್ಟಿನಲ್ಲಿ ಯುವಜನತೆ ನಾಚುವಂತೆ ಫಾದರ್ ಸಖತ್ ಸ್ಟೆಪ್ ಹಾಕಿದ್ದ ಈ ವಿಡಿಯೋ ಸಖತ್ ವೈರಲ್ ಆಗಿದೆ. ಸದ್ಯ ಈ ವಿಡಿಯೋವನ್ನು 2ರಿಂದ 3 ಲಕ್ಷ ಜನ ವೀಕ್ಷಿಸಿದ್ದು, 3,974ಕ್ಕೂ ಅಧಿಕ ಮಂದಿ ಶೇರ್ ಮಾಡಿದ್ದಾರೆ.

https://www.facebook.com/shineantonynas/videos/vb.669648868/10154883142443869/?type=2&theater